钦定古今图书集成/理学汇编/经籍典/第038卷 > 《王伯纯读书别墅晨起有怀纵笔奉寄》
## 钦定古今图书集成/理学汇编/经籍典/第038卷 > 《王伯纯读书别墅晨起有怀纵笔奉寄》

张以宁

诗有新句。谢公埭上楝花风，密叶啼莺缘如雾。君如
尘外鹤，我似书中蠹。人生知己海内稀，纵有参差不
相遇。咫尺思君知几回，远别悬知亦良苦。草亭新竹
长，昨夜邗沟雨。思君持酒时，心逐江潮去。明年柳暗
金河路，君马如龙辔如组。而今壁上好题诗，记取王
郎读书处。